весели истории за Чапай и Петка
Чапаев изпратил Петка да учи. Скоро получава от него писмо: "Чапаев, ела бързо, тук не може да се учи."
 Отива Чапаев: "Какво, бе, Петка?". "Ами погледни навън", отговаря Петка.
 Гледа Чапаев, в отсрещния прозорец голи жени. Захваща се Чапаев, прави един висок зид на улицата и скрива жените.
 Прибира се Чапаев и вкъщи го чака ново писмо: "Чапаев, ела веднага, тук не може да се учи." Отива той и Петка му казва: "Качи се на масата и погледни." Качва се Чапаев, поглежда и пак се виждат жените. Пак зида Чапаев, прави зида по-висок и си отива.
 Вкъщи обаче ново писмо: "Чапаев, ела бързо, тук не може да се учи!" Отива той, Петка му казва да се качи на гардероба, вижда Чапаев жените, прави по-висок зида и си отива.
 И пак: "Чапаев, ела бързо, тук не може да се учи". Хваща той влака, пак пита "Какво, бе, Петка?".
 "Ами качи се на гардероба."
 Качва се Чапаев - нищо не се вижда.
 "Наведи се още малко", вика Петка, ама пак нищо.
 "Още, още малко."
 Накрая Чапаев толкова се навел, че паднал с трясък от гардероба и Петка рекъл:
 "Е така може ли да се учи?"